Babelscape/SREDFM huggingface dataset:
Δημήτρης Τζανουδάκης

Ο Δημήτρης Τζανουδάκης (γεννήθηκε το 1950 στην Ελλάδα) είναι διακεκριμένος Έλληνας βοτανολόγος.

Σπούδασε βιολογία στο Πανεπιστήμιο Πατρών. Σήμερα εργάζεται ως Καθηγητής ταξινόμησης φυτών και βιογεωγραφίας στο Πανεπιστήμιο Πατρών. Έχει δημοσιεύσει έρευνες με θέματα όπως η κυτταρογενετική, η φυλογενετική, η ταξινόμηση, η διατήρηση και η γεωγραφία των φυτών, με έμφαση στα γένη Άλλιο και "Παιώνια".

Το είδος φυτού "Allium tzanoudakisanum" ονομάστηκε από το επώνυμό του.
Ανανεώστε την Ευρώπη

Ανανεώστε την Ευρώπη (RE) είναι μια πολιτική ομάδα του 9ου Ευρωπαϊκού Κοινοβουλίου. Αποτελεί συνέχεια της Συμμαχίας Φιλελεύθερων και Δημοκρατών, που σχηματίστηκε το διάστημα 2004-2019.
Νικόλαος Κρίσπης

Ο Νικόλαος Κρίσπης (1849 - 1923) ήταν Έλληνας πολιτικός.
Άννα της Ωβέρνης

Η Άννα της Ωβέρνης, (Γαλλική γλώσσα : "Anne", 1358 - 22 Σεπτεμβρίου 1417) από τον Οίκο του Ωβέρν ήταν κόρη του κόμη του Ωβέρν, έγινε κόμισσα του Φορέζ (1400 - 1417 και με τον γάμο της με τον Λουδοβίκο Β΄ των Βουρβόνων έγινε δούκισσα του Μπουρμπόν.
Ήταν κόρη του Μπερώντ Β΄ δελφίνου του Ωβέρν. Η μητέρα της απεβίωσε, όταν η Άννα ήταν 11 ετών και ο πατέρας της ξαναπαντρεύτηκε δύο ακόμη φορές, είχε πολλά μικρότερα ετεροθαλή αδέλφια από τον τρίτο γάμο του πατέρα της.
Λουκάς Κόκκαλης

Ο Λουκάς Κόκκαλης (1755 - 1838) ήταν Έλληνας πολιτικός και αγωνιστής του 1821.
Γιεμανεμπερχάν Κρίπα

Ο Γιεμανεμπερχάν Κρίπα (γενν. 15 Οκτωβρίου 1996) είναι Ιταλός αθλητής του στίβου. Κέρδισε το χάλκινο μετάλλιο στο Ευρωπαϊκό Πρωτάθλημα Στίβου 2018 στο Βερολίνο στα 10,000 μ. και το χάλκινο μετάλλιο στα 5000 μ. στους Μεσογειακούς Αγώνες 2018 στην Ταρραγόνα.
Ιγκόρ Παβλιούκ

Ο Ιγκόρ Παβλιούκ (στα ουκρανικά αναγράφεται ως Ιχόρ Παβλιούκ, ουκρανικά: І́гор Зино́війович Павлю́к, ρωσικά: Игорь Зиновьевич Павлюк, γεννήθηκε στις 1 Ιανουαρίου 1967 στην Ούζοβα της Ουκρανικής ΣΣΔ) είναι Ουκρανός συγγραφέας, ερευνητής και μεταφραστής.

Είναι νικητής του Αγγλικού βραβείου ΠΕΝ του 2013 και δόκτωρ κοινωνικής επικοινωνίας.

Είναι μέλος της Ευρωπαϊκής Εταιρείας Συγγραφέων.
Ναταλία Λιονάκη

Η Ναταλία Λιονάκη (Αθήνα, 22 Ιουνίου 1977) είναι Ελληνίδα πρώην ηθοποιός της τηλεόρασης, του θεάτρου και του κινηματογράφου. Τον Αύγουστο του 2017 εκάρη μοναχή σε μοναστήρι στην Κένυα και πλέον φέρει το όνομα Φεβρωνία.
Σλόμο Βενέτσια

μικρογραφία|Γκράφιτι για τον Σλόμο Βενέτσια
Ο Σλόμο Βενέτσια (29 Δεκεμβρίου 1923 – 1 Οκτωβρίου 2012) ήταν Ελληνοϊταλός Εβραίος. Ήταν επιζών του στρατοπέδου συγκέντρωσης Άουσβιτς-Μπίρκεναου.
Φίλιππος Σοφιανός

Ο Φίλιππος Σοφιανός (Καλαμάτα, 20 Ιανουαρίου 1957) είναι Έλληνας ηθοποιός.
Γιάννης Χοντζέας

Ο Γιάννης Χοντζέας (1930-1994) ήταν Έλληνας κομμουνιστής, αγωνιστής της Εθνικής Αντίστασης και πρωτεργάτης του μαρξιστικού - λενινιστικού κινήματος της Ελλάδας.
Θεόδωρος Φαρμακόπουλος

Ο Θεόδωρος Φαρμακόπουλος (1861 - 1919) ήταν Έλληνας πολιτικός και ιατρός.
Νικόλαος Φαρμακόπουλος

Ο Νικόλαος Φαρμακόπουλος (1855 - 1938) ήταν Έλληνας πολιτικός και δικηγόρος.
Κωνσταντίνος Φαρμακόπουλος

Ο Κωνσταντίνος Φαρμακόπουλος (1799 - 1899) ήταν Έλληνας δικηγόρος και πολιτικός.
Γεώργιος Φαρμακόπουλος

Ο Γεώργιος Φαρμακόπουλος (1856 - 1901) ήταν Έλληνας δικηγόρος και πολιτικός.
Τάκης Φαρμακόπουλος

Ο Τάκης Φαρμακόπουλος (1858 - 1924) ήταν Έλληνας δικηγόρος και μηχανικός.
Μάξιμος Χαρακόπουλος

Ο Μάξιμος Χαρακόπουλος (10 Οκτωβρίου 1968, Λάρισα) είναι Έλληνας πολιτικός. 

Εκλέγεται με τη Νέα Δημοκρατία βουλευτής στην εκλογική περιφέρεια της Λάρισας σε όλες τις αναμετρήσεις από τις εκλογές του 2004. Διετέλεσε από το 2012 έως το 2014 αναπληρωτής υπουργός Αγροτικής Ανάπτυξης και Τροφίμων στην κυβέρνηση του Αντώνη Σαμαρά.
Κλεομένης Τσιτσάρας

Ο Κλεομένης Τσιτσάρας (1904 - ;) ήταν Έλληνας πολιτικός.
Γιώργος Κασαπίδης

Ο Γιώργος Κασαπίδης (γεννήθηκε στις 29 Μαρτίου 1971 στην Κοζάνη) είναι Έλληνας πολιτικός. 

Σπούδασε Γεωπονία στο Αριστοτέλειο Πανεπιστήμιο Θεσσαλονίκης. Διετέλεσε βουλευτής Κοζάνης με τη Νέα Δημοκρατία από τις εκλογές του 2004 ως αυτές του Σεπτεμβρίου του 2015. Στις αυτοδιοικητικές εκλογές του 2019 εξελέγη περιφερειάρχης Δυτικής Μακεδονίας και ανέλαβε καθήκοντα την 1η Σεπτεμβρίου 2019.
Ιωάννης Γκλαβάκης

Ο Ιωάννης Γκλαβάκης (γεννήθηκε στις 10 Οκτωβρίου του 1949 στη Θεσσαλονίκη) είναι Έλληνας πολιτικός. Από το 2004 έως το 2009 ήταν Μέλος του Ευρωπαϊκού Κοινοβουλίου για την Νέα Δημοκρατία. Ήταν μέλος της Επιτροπής Γεωργίας και Ανάπτυξης της Υπαίθρου, καθώς και της Επιτροπής Αλιείας του Ευρωπαϊκού Κοινοβούλιου.

Ήταν αντιπρόεδρος της αντιπροσωπείας της Μικτής Κοινοβουλευτικής Επιτροπής ΕΕ-Μεξικού.
Άννυ Ποδηματά

Η Άννυ Ποδηματά (8 Οκτωβρίου 1962, Αθήνα) είναι δημοσιογράφος και πρώην ευρωβουλευτής εκλεγμένη με το ΠΑΣΟΚ. Ήταν μέλος της ομάδας της Προοδευτικής Συμμαχίας Σοσιαλιστών και Δημοκρατών και αντιπρόεδρος της Επιτροπής Βιομηχανίας, Έρευνας και Ενέργειας και μέλος της Επιτροπής Οικονομικών και Νομισματικών Θεμάτων. Εξελέγη αντιπρόεδρος του Ευρωπαϊκού Κοινοβουλίου τον Ιανουάριο του 2012.
Νικόλαος Σαλαβράκος

Ο Νικόλαος Σαλαβράκος (Καλαμάτα, 15 Φεβρουαρίου 1946) είναι Έλληνας πολιτικός και από το 2019 πρόεδρος του Λαϊκού Ορθοδόξου Συναγερμού (ΛΑ.Ο.Σ.). Επιπλέον, έχει διατελέσει Ευρωβουλευτής από το 2009 έως το 2014 εκπροσωπώντας τον ΛΑΟΣ.
Μεσογειακό Πρωτάθλημα Επιτραπέζιας Αντισφαίρισης 1968

Το Μεσογειακό Πρωτάθλημα Επιτραπέζιας Αντισφαίρισης 1968 (αγγλικά: "Mediterranean Table Tennis Championships 1968") ή Α΄ Μεσογειακοί Αγώνες Επιτραπέζιας Αντισφαίρισης ήταν η πρώτη διοργάνωση του Μεσογειακού Πρωταθλήματος Επιτραπέζιας Αντισφαίρισης. Η διοργάνωση πραγματοποιήθηκε στο Κλειστό Γήπεδο Καλαθοσφαίρισης του Δημαρχιακού Σταδίου στην Αλεξάνδρεια, στη Αίγυπτο από την Παρασκευή 20 έως και την Παρασκευή 27 Σεπτεμβρίου του 1968. 

Στο πρωτάθλημα διεξήχθησαν τα αγωνίσματα μονό ανδρών, μονό γυναικών, διπλό ανδρών, διπλό γυναικών, ομαδικό ανδρών, ομαδικό γυναικών και διπλό μικτό. Συμμετείχαν 100 αθλητές από τις χώρες Αίγυπτος, Γαλλία, Ελλάδα, Κύπρος, Λίβανος, Λιβύη και Παλαιστίνη.<ref name=21/9/1968tax>Εφημερίδα Ταχυδρόμος, 21/9/1968, σ. 3 "efimeris.nlg.gr", Ανακτήθηκε 11 Αυγούστου 2019</ref>

Πρωταθλήτρια χώρα αναδείχθηκε η Γαλλία κατακτώντας 7 χρυσά, 2 ασημένια και 2 χάλκινα μετάλλια. Την δεύτερη θέση κατέλαβε η Αίγυπτος με 4 ασημένια και 6 χάλκινα μετάλλια και την τρίτη η Ελλάδα με 1 ασημένιο και 4 χάλκινα μετάλλια.
Βάρτα

Ο Βάρτα (πολων.: "Warta", γερμ.: "Warthe") είναι ποταμός της κεντρικής και δυτικής Πολωνίας, δεξιός παραπόταμος του Όντερ. Με μήκος περίπου 795 χιλιόμετρα είναι ο δεύτερος μακρύτερος ποταμός της Πολωνίας που βρίσκεται ολόκληρος εντός των συνόρων της και ο τρίτος σε μήκος από τους ποταμούς των οποίων τουλάχιστον ένα τμήμα διαρρέει τη χώρα. Η λεκάνη απορροής του Βάρτα έχει έκταση 54.520 τ.χλμ. και ο όγκος των υδάτων του τον καθιστά πλωτό από το Κόστσιν μέχρι το Κόνιν, δηλαδή περίπου στο μισό του μήκους του. Μέσω του ποταμού Νότετς και του καναλιού Μπυντγκόσκι, ο Βάρτα συνδέεται με τον Βιστούλα.
Γιώργος Τούσσας

Ο Γιώργος Τούσσας (γεννήθηκε στις 8 Σεπτεμβρίου 1954) είναι Έλληνας πολιτικός και Μέλος του Ευρωπαϊκού Κοινοβουλίου για το Κομμουνιστικό Κόμμα Ελλάδας, το οποίο ανήκει στην Ευρωπαϊκή Ενωτική Αριστερά–Βόρεια Πράσινη Αριστερά. Γεννήθηκε στην Κοιλάδα Αργολίδας.
Λοτ-ε-Γκαρόν

Το Λοτ-ε-Γκαρόν (γαλλικά: "Lot-et-Garonne") είναι νομός της περιοχής της Νέας Ακουιτανίας, στα νοτιοδυτικά της Γαλλίας. Το όνομά του προέρχεται από δύο ποταμούς: τον ποταμό Λοτ και τον Γκαρόν (Γαρούνα). 

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 47. Πρωτεύουσα του νομού είναι το Αζάν.

Πριν το 2016 ο νομός Λοτ-ε-Γκαρόν ανήκε διοικητικά στην περιοχή Ακουιτανία, η οποία συνενώθηκε με το Πουατού-Σαράντ και το Λιμουζέν και πλέον αποτελούν τη νέα διοικητική περιοχή της Νέας Ακουιτανίας.

Οι κάτοικοι ονομάζονται Λοτ-ε-Γκαροναί (ζ).
Πρόεδρος της Γουατεμάλας

Ο Πρόεδρος της Γουατεμάλας (), επίσημα γνωστός ως Πρόεδρος της Δημοκρατίας της Γουατεμάλας (), είναι ο αρχηγός κράτους και της κυβέρνησης της χώρας. Το αξίωμα συστάθηκε με το Σύνταγμα του 1839. Από το 1821 ως το 1839, ο τίτλος του αρχηγού κράτους της Γουατεμάλας ήταν απλώς Αρχηγός Κράτους ("Jefe de Estado"). Η θητεία του Προέδρου είναι τετραετής.
Λουίτζι Καπουάνα

Ο Λουίτζι Καπουάνα ("Luigi Capuana", 28 Μαΐου 1839 – 29 Νοεμβρίου 1915) ήταν Ιταλός συγγραφέας και δημοσιογράφος, ένα από τα σημαντικότερα μέλη του κινήματος του "βερισμού". Υπήρξε σύγχρονος του Τζοβάννι Βέργκα, με τον οποίο είχαν κοινό και τον τόπο καταγωγής, την Επαρχία της Κατάνης. Ο Καπουάνα ήταν επίσης ένας από τους πρώτους Ιταλούς λογοτέχνες που επηρεάσθηκε από τα έργα του Εμίλ Ζολά.

Ο Καπουάνα έγραψε έμμετρα και πεζά θεατρικά έργα ("Garibaldi", "Vanitas Vanitatum", "Parodie", "Semiritmi"), μελέτες ("Studi sulla letteratura contemporanea", "Per l'arte", "Gli "ismi" contemporanei", "Cronache letterarie", "Il teatro italiano contemporaneo") και μυθιστορήματα ("Giacinta", "Marchese di Roccaverdina", "La sfinge", "Profumo", "Rassegnazione").
Αντώνιος Τρακατέλλης

Ο Αντώνιος Τρακατέλλης (γεννημένος στις 4 Σεπτεμβρίου του 1931 στη Θεσσαλονίκη) είναι Έλληνας Ευρωβουλευτής(ΒΕΚ), και βιοχημικός. Εξελέγη Ευρωβουλευτής με την Νέα Δημοκρατία, εκπροσωπώντας το Ευρωπαϊκό Λαϊκό Κόμμα. Υπήρξε ηγέτης της κοινοβουλευτικής ομάδας της ΝΔ από το 2000.

Ο Τρακατέλλης έχει διδάξει σε διάφορα ελληνικά και Αμερικανικά πανεπιστήμια. Ήταν πρύτανης του Αριστοτελείου Πανεπιστημίου Θεσσαλονίκης το 1988-1994. Έχει δημοσιεύσει μεγάλο αριθμό άρθρων και βιβλίων για την ινσουλίνη, τα νουκλεϊκά οξέα, τις πρωτεΐνες και την βιταμίνη Β6.

Στις 20 Ιουλίου 2004 εξελέγη Αντιπρόεδρος του Ευρωπαϊκού Κοινοβουλίου. Η θητεία του έληξε στις 15 Ιανουαρίου 2007.

Είναι ο αδελφός του πρώην Αρχιεπισκόπου Αμερικής, Δημητρίου.
Σωκράτης Κοσμίδης

Ο Σωκράτης Κοσμίδης είναι επίτιμος Έλληνας δικηγόρος και πολιτικός ο οποίος διατέλεσε και Γενικός Γραμματέας της Κυβέρνησης καθώς και βουλευτής επικρατείας.
Έλληνες της Αζοφικής

δεξιά|μικρογραφία|300x300εσ| Έλληνες της Αζοφικής με παραδοσιακές ενδυμασίες, το 1999
Οι Έλληνες της Αζοφικής είναι η τρίτη μεγαλύτερη εθνική ομάδα στην περιφέρεια Ντόνετσκ, μετά τους Ρώσους και τους Ουκρανούς. Οι Έλληνες της Αζοφικής είναι η μεγαλύτερη ελληνική κοινότητα στην πρώην Σοβιετική Ένωση . Οι πρώτοι Έλληνες που έφτασαν στην Αζοφική ήταν κατά την δεκαετία του 1780. Σύμφωνα με την ειρηνευτική συνθήκη του Κιουτσούκ-Καϊναρτζή, το Χανάτο της Κριμαίας ανεξαρτητοποιήθηκε, επίσημα πλέον, από την Οθωμανική Αυτοκρατορία. Το Χανάτο ήταν υποτελές κράτος μέχρι τότε στους Οθωμανούς. Κατά τον ρωσοτουρκικό πόλεμο του 1768-1774, χιλιάδες Έλληνες ανεξαρτήτως επαγγέλματος και ηλικίας μετανάστευσαν στην Ρωσική Αυτοκρατορία. Οι Έλληνες μετανάστες ήταν κυρίως στρατιώτες, αξιωματικοί και νησιώτες. Οι Έλληνες μετανάστες εγκαταστάθηκαν κυρίως στο Κερτς και στο Γιένι-Κάλε. Αργότερα κοινότητες Ελλήνων μετανάστευσαν στην Μπαλακλάβα, στο Ταγκανρόγκ και τη Χερσώνα. Το 1775, σύμφωνα με ειδικό διάταγμα της Αικατερίνης Β΄, οι Έλληνες μετανάστες έλαβαν σημαντικά οφέλη: Ειδικότερα απαλλάχθηκαν από φόρους και στρατολογήσεις για 30 χρόνια και λάμβαναν ετησίως χρηματική βοήθεια. 

Γλωσσικά, οι Έλληνες της Αζοφικής ομιλούν δύο διαφορετικές διαλέκτους. Άλλοι ομιλούν την μαριουπολίτικη διάλεκτο της ελληνικής γλώσσας, ενώ άλλοι ομιλούν την Ουρούμ, μια διάλεκτο που ανήκει στην ομάδα των τουρκικών γλωσσών. Η μαριουπολίτικη διάλεκτος συγγενεύει περισσότερο με την νεοελληνική ενώ η διάλεκτος Ουρούμ συγγενεύει περισσότερο με τις τουρκικές γλώσσες.
Ιωάννης Κωστή

Ο Ιωάννης Κωστή (17 Μαρτίου 2000) είναι Κύπριος ποδοσφαιριστής, ο οποίος αγωνίζεται ως αμυντικός μέσος και κεντρικός αμυντικός για τη ΑΕ Λάρισας, με δανεισμό από τον Ολυμπιακό.
Αλεχάντρο Γιαματέι

Ο Αλεχάντρο Γιαματέι ("Alejandro Eduardo Giammattei Falla", γενν. 9 Μαρτίου 1956) είναι πολιτικός της Γουατεμάλας και πρόεδρος της χώρας του από τις 14 Ιανουαρίου 2020. Υπηρέτησε ως διευθυντής του σωφρονιστικού συστήματος της Γουατεμάλας το 2006. Εκτός από τη χρονιά εκλογής του στην προεδρία (2019), συμμετείχε στις προεδρικές εκλογές των ετών 2007, 2011 και 2015. Μετά τη νίκη του στον δεύτερο γύρο των προεδρικών εκλογών του 2019, εξελέγη στο ύπατο αξίωμα της χώρας.
Αχμέτ Ζακί Γιαμανί

Ο Αχμέτ Ζακί Γιαμανί (Αραβικά :ﺪﻤﺣﺃ
ﻲﻧﺎﻤﻳ ﻲﻛﺯ ,) (30 Ιουνίου 1930 - 23 Φεβρουαρίου 2021), ήταν πολιτικός της Σαουδικής Αραβίας που ήταν Υπουργός Πετρελαίου και Ορυκτών Πόρων από το 1962 έως το 1986 και υπουργός στον Οργανισμό των χωρών εξαγωγής πετρελαίου (ΟΠΕΚ) για 25 χρόνια.

Με πτυχία από διάφορα ιδρύματα, συμπεριλαμβανομένης της Νομικής Σχολής του Πανεπιστημίου της Νέας Υόρκης, της Νομικής Σχολής του Πανεπιστημίου του Χάρβαρντ και διδακτορικό από το Πανεπιστήμιο του Έξετερ, ο Γιαμανί έγινε στενός σύμβουλος της κυβέρνησης της Σαουδικής Αραβίας το 1958 και στη συνέχεια έγινε υπουργός πετρελαίου το 1962. Είναι γνωστός για τον ρόλο του κατά την πετρελαίκη κρίση του 1973 , όταν ώθησε τον ΟΠΕΚ να τετραπλασιάσει την τιμή του αργού πετρελαίου. Κατά τη διάρκεια αυτής της περιόδου, ο Γιαμανί κέρδισε μια διεθνή φήμη, γνωστή στη Δύση, για τις διπλωματικές δεξιότητες του.

Τον Δεκέμβριο του 1975, ο Γιαμανί και οι άλλοι υπουργοί του ΟΠΕΚ πιάστηκαν όμηροι από τον διαβόητο τρομοκράτη Κάρλος το Τσακάλι στη Βιέννη της Αυστρίας. Οι ομήροι απελευθερώθηκαν μετά από δύο ημέρες αφού είχαν οδηγηθεί με αεροπλάνο σε ολόκληρη τη Βόρεια Αφρική, παρόλο που ο Κάρλος είχε διαταγή από τους προϊσταμένους του να εκτελέσουν τον Γιαμανί και τον Ιρανό ομόλογό του Τζαμσίντ Αμουζέγκαρ.
Σχέσεις Ελλάδας και Κιργιζίας

Οι Σχέσεις Ελλάδας και Κιργιζίας είναι οι διμερείς σχέσεις μεταξύ της Ελλάδας και της Κιργιζίας. Οι δύο χώρες καθιέρωσαν επίσημες διπλωματικές σχέσεις το 1992. Η Ελλάδα εκπροσωπείται στην Κιργιζία μέσω της πρεσβείας της στο Αλμάτι (Καζακστάν). Η Κιργιζία εκπροσωπείται στην Ελλάδα μέσω ενός μη κάτοικου πρέσβη που εργάζεται στοΜπισκέκ (το Υπουργείο Εξωτερικών). Η προξενική εκπροσώπηση της Κιργιζίας στην Ελλάδα διεξάγεται από το προξενείο του Καζακστάν στην Αθήνα. Το έδαφος του σημερινού Κιργιστάν κυβερνήθηκε από τους Σκύθες και κατακτήθηκε από τον Μεγαλέξανδρο.
Γκιγιέν

Η Γκιγιέν (γαλλικά: Guyenne, οξιτανικά: Guiana) ήταν μια παλιά επαρχία της νοτιοδυτικής Γαλλίας. Τα όριά της γνώρισαν μεγάλες μεταβολές κατά τη διάρκεια της ιστορίας σε μέρη των εδαφών των γαλλικών περιοχών Νέα Ακουιτανία και Οξιτανία.

Έχοντας τον τίτλο του δουκάτου, η Γκιγιέν είχε πρωτεύουσα το Μπορντώ. Το όνομά της εμφανίστηκε στον 13ο αιώνα, αντικαθιστώντας τον όρο «Ακουιτανία». Ουσιαστικά ήταν το παλιό δουκάτο της Ακουιτανίας που η έκτασή του μειώθηκε και έγινε κτήση των βασιλέων της Αγγλίας μετά τη συνθήκη των Παρισίων (1259).

Κατά τη διάρκεια του παλαιού καθεστώτος, η Γκιγιέν ήταν μια από τις μεγαλύτερες επαρχίες στη Γαλλία και περιελάμβανε διάφορες μικρότερες περιοχές και επαρχίες όπως τις Μπορντελαί, Περιγκόρ, Αζαναί, Κερσί, Λιμουζέν, Σαιντόνζ, Ανγκουμουά και Ρουέργκ.

Η Γκιγιέν ήταν στενά συνδεδεμένη με τη Γασκώνη, η οποία θεωρούνταν τμήμα της Γκιγιέν, και συχνά μοιράστηκαν την ίδια κυβέρνηση.

Όπως όλες οι γαλλικές επαρχίες, η Γκιγιέν καταργήθηκε το 1790 με τη δημιουργία των γαλλικών νομών.
Πίεση αίματος

|
 |datastyle=}
 |class=}
 |rowclass=}}
 |datastyle=}
 |class=}
 |rowclass=}


Αρτηριακή πίεση αναφερόμενη και ως Πίεση αίματος είναι η πίεση που ασκεί το αίμα στα τοιχώματα των αρτηριών. Η πίεση αυτή οφείλεται στο έργο που παράγει η καρδιά (συστολή, διαστολή) αντλώντας αίμα μέσω του καρδιαγγειακού συστήματος. Ο όρος αρτηριακή πίεση χωρίς παραπέρα εξειδίκευση αναφέρεται συνήθως στην πίεση σε μεγάλες αρτηρίες της συστηματικής κυκλοφορίας. Η πίεση του αίματος εκφράζεται συνήθως με όρους της συστολικής πίεσης (μέγιστη κατά τη διάρκεια ενός καρδιακού κτύπου) και της διαστολικής πίεσης (ελάχιστη μεταξύ δύο καρδιακών κτύπων) και μετράται σε χιλιοστά υδραργύρου (mmHg), πάνω από την περιβάλλουσα ατμοσφαιρική πίεση.

Η πίεση του αίματος είναι ένα από τα ζωτικά σημεία, μαζί με τον αναπνευστικό ρυθμό, τον καρδιακό ρυθμό, τον κορεσμό οξυγόνου και τη σωματική θερμοκρασία. Η κανονική πίεση αίματος σε ηρεμία είναι για ενηλίκους περίπου 120mmHg ή 16kPa η συστολική και 80mmHg ή 11kPa η διαστολική, που συντομεύεται σε "120/80 mmHg". Γενικά, η μέση πίεση του αίματος, προτυποποιημένη με την ηλικία, έχει μείνει περίπου η ίδια από το 1975 μέχρι σήμερα, περίπου 127/79 mmHg στους άνδρες και 122/77 mmHg στις γυναίκες.

Παραδοσιακά, η πίεση του αίματος μετράται μη επεμβατικά με τη χρήση ακρόασης με τη χρήση σφυγμομανομέτρου υδραργυρικού σωλήνα. Η ακρόαση εξακολουθεί γενικά να θεωρείται η ακριβέστερη μέθοδος για μη επεμβατικές μετρήσεις της πίεσης του αίματος στις κλινικές. Όμως, οι ημιαυτόματες μέθοδοι έχουν γίνει συνηθισμένες, κυρίως λόγω της δυνητικής τοξικότητας του υδραργύρου, αν και το κόστος, η ευκολία χρήσης και η εφαρμοσιμότητα στις εξωνοσοκομειακές ή οικιακές μετρήσεις της πίεσης του αίματος έχει επηρεάσει επίσης αυτήν τη τάση. Οι πρώιμες αυτοματοποιημένες εναλλακτικές ως προς τα σφυγμομανόμετρα υδραργυρικού σωλήνα ήταν συχνά αρκετά ανακριβείς, αλλά οι σύγχρονες συσκευές επιβεβαιωμένες από διεθνή πρότυπα επιτυγχάνουν μέση διαφορά μεταξύ δύο τυποποιημένων μετρήσεων της τάξης των 5 mm Hg ή λιγότερο και τυπική απόκλιση λιγότερο από 8 mm Hg. Οι περισσότερες από αυτές τις ημιαυτοματοποιημένες μεθόδους μετρούν την πίεση του αίματος με τη χρήση ταλαντωσιμετρίας.

Η πίεση του αίματος επηρεάζεται από την καρδιακή παροχή (cardiac output), την ολική περιφερική αντίσταση (total peripheral resistance) and την αρτηριακή δυσκαμψία (arterial stiffness) και ποικίλει ανάλογα με τη συναισθηματική κατάσταση, τη δραστηριότητα και τις σχετικές καταστάσεις υγείας/ασθένειας. Βραχυπρόθεσμα, η πίεση του αίματος ρυθμίζεται από τασεοϋποδοχείς (baroreceptors) που δρουν μέσω του εγκεφάλου για να επιδράσουν στο νευρικό και το ενδοκρινικό σύστημα.

Η πίεση του αίματος που είναι υπερβολικά χαμηλή ονομάζεται υπόταση (hypotension) και η πίεση που είναι συστηματικά υψηλή ονομάζεται υπέρταση. Και οι δυο έχουν πολλά αίτια και μπορεί να εμφανίζονται ξαφνικά ή να έχουν μεγάλη διάρκεια. Η μακροχρόνια υπέρταση είναι ένας παράγοντας κινδύνου για πολλές ασθένειες, συμπεριλαμβανομένων των παρακάτω: καρδιοπάθεια, εγκεφαλικό επεισόδιο και νεφρική ανεπάρκεια. Η μακροχρόνια υπέρταση είναι πιο συνηθισμένη από τη μακροχρόνια υπόταση, που διαγιγνώσκεται συνήθως όταν προκαλεί συμπτώματα.
Μαργαρίτα της Βαυαρίας

Η Μαργαρίτα της Βαυαρίας μπορεί να αναφέρεται σε: 

* Μαργαρίτα της Βαυαρίας (1363-1424)
* Μαργαρίτα της Βαυαρίας (1376-1434)
* Μαργαρίτα της Βαυαρίας (1442-1479)
* Μαργαρίτα της Βαυαρίας (1456-1501)
Microsoft Software Assurance

Η Microsoft Software Assurance (συντομογραφία - SA ) είναι πρόγραμμα συντήρησης της Microsoft που απευθύνεται σε επιχειρησιακούς χρήστες που χρησιμοποιούν Microsoft Windows, Microsoft Office και άλλες εφαρμογές διακομιστών και επιτραπέζιων υπολογιστών. Η βασική προϋπόθεση της SA είναι να δώσει στους χρήστες τη δυνατότητα να κατανέμουν τις πληρωμές τους για αρκετά χρόνια, προσφέροντας ταυτόχρονα "δωρεάν" αναβαθμίσεις σε νεότερες εκδόσεις κατά τη διάρκεια αυτής της χρονικής περιόδου.
Samsung Galaxy Note 10.1

Το Samsung Galaxy Note 10.1 είναι υπολογιστής ταμπλέτας 10,1 ιντσών, το οποίο αναπτύσσεται και παράγεται από την Samsung Electronics. Η ταμπλέτα λειτουργεί με την έκδοση Android 4.1.2 (γνωστή ως Android 4.4.1 για την Ευρώπη) και χρησιμεύει ως συσκευή για την κατανάλωση και θέαση πολυμέσων, συμπεριλαμβανομένων ταινιών, μουσικής και περιήγησης στο διαδίκτυο. Η ταμπλέτα χρησιμοποιεί μια ειδική πένα η οποία ονομάζεται S-Pen (S = Samsung), ως συσκευή εισόδου για εργασίες όπως η σκιαγράφηση και η λήψη σημειώσεων.
Η ταμπλέτα κυκλοφόρησε στην αγορά στις 27 Φεβρουαρίου 2012.
Αγάπη Που 'γινες Δίκοπο Μαχαίρι

Το Αγάπη Που 'γινες Δίκοπο Μαχαίρι είναι ένα τραγούδι από τον Έλληνα συνθέτη Μάνο Χατζιδάκι και ερμηνευμένο από τη Μελίνα Μερκούρη για την ταινία του Μιχάλη Κακογιάννη Στέλλα στην οποία πρωταγωνιστεί η Μελίνα Μερκούρη και ο Γιώργος Φούντας.
Ηχογραφήθηκε τον Ιούνιο του 1955 και έγινε μεγάλη επιτυχία αν και η πρώτη ηχογράφηση είχε γίνει παλιότερα από τη Μαρίκα Νίνου. Η μελωδία του είναι βασισμένη στο τραγούδι του 1949 Ο Τρελός Τσιγγάνος της Ιωάννας Γεωργακοπούλου.
Λιούμπτσο Γκεοργκιέβσκι

Ο Λιούμπτσο Γκεοργκιέβσκι () γενν. τη 17 Ιανουαρίου 1966) είναι πολιτικός από τη Βόρεια Μακεδονία ο οποίος υπηρέτησε ως 3ος Πρωθυπουργός του κράτους και θεωρείται ένας από τους πρωτοπόρους της ανεξαρτησίας της χώρας. Ίδρυσε τον Εσωτερικό Μακεδονικό Επαναστατικό Οργανισμό - Δημοκρατικό Κόμμα για την Εθνική Ενότητα της Μακεδονίας και ήταν ο πρώτος πρόεδρος του κόμματος από το 1990 έως το 2003. Παρ 'όλα αυτά, μετά από κατηγορίες για βουλγαρική προπαγάνδα, ο Γκεοργκιέβσκι έφυγε από το κόμμα που ίδρυσε και ίδρυσε το βουλγαροφιλικό VMRO-NP και αργότερα απέκτησε βουλγαρική υπηκοότητα .
Κοινοβούλιο της Αλβανίας

μικρογραφία|Το λογότυπο του Αλβανικού Κοινοβουλίου 
Το Κοινοβούλιο της Αλβανίας () ή Κουβέντι είναι το μονοθάλαμο αντιπροσωπευτικό όργανο των πολιτών της Δημοκρατίας της Αλβανίας. Είναι το νομοθετικό σώμα της Αλβανίας. Το Κοινοβούλιο απαρτίζεται από τουλάχιστον 140 βουλευτές που εκλέγονται με τετραετή θητεία με βάση τις άμεσες, καθολικές, περιοδικές και ισότιμες εκλογές μέσω μυστικής ψηφοφορίας. Το Κοινοβούλιο προεδρεύεται από τον Πρόεδρο του Κοινοβουλίου, ο οποίος επικουρείται από τουλάχιστον έναν αναπληρωτή πρόεδρο. Το εκλογικό σύστημα βασίζεται στην αναλογική εκπροσώπηση των κομμάτων. Υπάρχουν 12 εκλογικές περιφέρειες που αντιστοιχούν στους νομούς της χώρας. 

Οι εξουσίες του Κοινοβουλίου ορίζονται από το Σύνταγμα της Αλβανίας. Είναι αρμόδιο να τροποποιεί τα σύνορα της Αλβανίας ή το Σύνταγμα, να ψηφίζει όλους τους νόμους, να εγκρίνει το υπουργικό συμβούλιο, να επιβλέπει το έργο της κυβέρνησης, να δηλώνει πόλεμο, να αποφασίζει για την παύση των πολέμων, να εγκρίνει τους προϋπολογισμούς και τους απολογισμούς του κράτους. Σε άλλα καθήκοντα περιλαμβάνονται, η διεξαγωγή δημοψηφισμάτων, εκλογών και οι διορισμοί σύμφωνα με το σύνταγμα και την εφαρμοστέα νομοθεσία, η εποπτεία των πράξεων της κυβέρνησης και άλλων δημόσιων υπηρεσιών που είναι υπό τον έλεγχο του κοινοβουλίου, χορηγεί αμνηστία για ποινικά αδικήματα και εκτελεί άλλα καθήκοντα που ορίζει το σύνταγμα. Το Κοινοβούλιο εκλέγει επίσης τον Πρόεδρο της Δημοκρατίας. Όταν εκλέγεται το Κοινοβούλιο, η πρώτη συνεδρίαση πραγματοποιείται το αργότερο 20 ημέρες μετά την ολοκλήρωση των εκλογών με τον Πρόεδρο της Δημοκρατίας ως προεδρεύοντα της Βουλής. Ωστόσο, όλοι οι νόμοι που εγκρίνονται από το Κοινοβούλιο δημοσιεύονται στην Αλβανική Εφημερίδα της Κυβέρνησης (). 

Το παλαιότερο Κοινοβούλιο με υπάρχοντα αρχεία υπήρχε στη Λέζα στις 2 Μαρτίου 1444. Ο Σύνδεσμος της Λέζα () κυριάρχησε στη Λέζα με τον Σκεντέρμπεη ως ηγέτη κατά της Οθωμανικής Αυτοκρατορίας.
Στεφανί Φραπάρ

Η Στεφανί Φραπάρ ("Stéphanie Frappart," 14 Δεκεμβρίου 1983) είναι Γαλλίδα διαιτητής ποδοσφαίρου. Είναι στον Κατάλογο Διεθνών Διαιτητών της FIFA από το 2009 και έχει διαιτητεύσει αρκετούς αγώνες υψηλού επιπέδου. Θα γίνει η πρώτη γυναίκα που θα διαιτητεύσει έναν μεγάλο ευρωπαϊκό αγώνα ανδρών, το ΟΥΕΦΑ Σούπερ Καπ 2019 μεταξύ της Λίβερπουλ και της Τσέλσι, στις 14 Αυγούστου 2019.
Λασθένεια η Μαντινική

Η Λασθένεια η Μαντινική ήταν μία από τις φοιτήτριες της σχολής του Πλάτωνα.

Γεννήθηκε στην Μαντινεία, μια αρχαία πόλη της Αρκαδίας. Σπούδασε στην Ακαδημία του Πλάτωνα μεταμφιεσμένη σε άνδρα. Μετά τον θάνατο του Πλάτωνα συνέχισε τις σπουδές της στον Σπεύσιππο, ανιψιό του Πλάτωνα. Επίσης λέγεται ότι είχε σχέση με τον Σπεύσιππο.

Ένα θραύσμα παπύρου από τον Οξύρρυγχο αναφέρει μια γυναίκα αγνώστων στοιχείων που σπούδασε με καθηγητές τον Πλάτωνα, τον Σπεύσιππο και τον Μενέδημο της Ερέτριας. Ένα απόσπασμα στον πάπυρο αναγράφει ότι "στην εφηβεία της ήταν υπέροχη και γεμάτη αμελέτητης χάρης". Αυτή η γυναίκα είναι μάλλον η Λασθένεια ή η Αξιοθέα Φλιασεία.
Έλληνες του Καυκάσου

μικρογραφία|Ρωσικός χάρτης του Καυκάσου και της Ανατολικής Ανατολίας, 1903

Οι Έλληνες του Καυκάσου (γνωστοί και ως Καυκάσιοι Έλληνες, τουρκικά: Kafkas Rum), μερικές φορές γνωστοί ως Έλληνες της Υπερκαυκασίας και της Ρωσικής Μικρασίας, είναι οι Ελληνόφωνοι πληθυσμοί στον Βόρειο Καύκασο και την Υπερκαυκασία, οι οποίοι ζουν στην σημερινή νοτιοδυτική Ρωσία, τη Γεωργία και τη βορειοανατολική Τουρκία. Οι Έλληνες του Καυκάσου περιλαμβάνουν τους Πόντιους, οι οποίοι ζουν σε μια πολύ μεγαλύτερη περιοχή που περιλαμβάνει τον ρωσικό βόρειο Καύκασο και τις πρώην ρωσικές επαρχίες Μπατούμ και Καρς (Ρωσική Μικρασία), οι οποίες σήμερα ανήκουν στην βορειοανατολική Τουρκία και την Αζαρία της Γεωργίας.

Οι Έλληνες ζούσαν σε αυτές τις περιοχές από την αρχαιότητα, όπου εργάζονταν κυρίως ως έμποροι, Χριστιανοί Ορθόδοξοι κληρικοί/μελετητές, πρόσφυγες ή ήταν μισθοφόροι που υποστήριξαν την ηττημένη πλευρά σε πολλούς εμφυλίους πολέμους και άλλες μάχες από την Ελληνιστική μέχρι την Ύστερη Ρωμαϊκή/Βυζαντινή εποχή. Ένα γνωστό παράδειγμα γνωστού πρώιμου Έλληνα του Καυκάσου ήταν ο Κύρος της Αλεξάνδρειας (7ος αιώνας), ο οποίος καταγόταν από την Φάση στην Γεωργία. Ωστόσο, οι Έλληνες εποικιστές στον Καύκασο αφομοιώθηκαν σταδιακά με τους ντόπιους, ειδικά όμως με τους Γεωργιανούς, οι οποίοι έχουν κοινή Ορθόδοξη πίστη και κληρονομιά.

μικρογραφία|Επίσημο εθνόσημο της περιφέρειας Καρς επί Ρωσικής Αυτοκρατορίας (1881-1899).
Η συντριπτική πλειοψηφία αυτών των ελληνικών κοινοτήτων χρονολογείται από τα τέλη της Τουρκοκρατίας (μετά το 1800), ενώ στην σύγχρονη ελληνική βιβλιογραφία ορίζονται ως ανατολικοί Πόντιοι. Διεθνείς ακαδημαϊκές πηγές τους ονομάζουν υποτιμητικά και λανθασμένα ως Ρωσοπόντιους. Ωστόσο, σε γενικούς όρους οι Καυκάσιοι Έλληνες μπορούν να περιγραφούν ως εκρωσισμένοι και φιλορώσοι Πόντιοι πολιτικά και πολιτιστικά, ενώ θεωρούνται Ορεινοί Έλληνες ως προς το τρόπο ζωής τους. Οι Καυκάσιοι Έλληνες ζούσαν στις Άλπεις του Πόντου, στην Ανατολική Ανατολία, τη Γεωργία και τον Κάτω Καύκασο, ενώ προτιμούσαν να ζουν σε ορεινές περιοχές. Σε ευρείς όρους, λέγεται ότι ο σύνδεσμος των Ελλήνων του Καυκάσου με το νότιο Καύκασο είναι άμεση συνέπεια του ορεινού αναγλύφου του Νοτίου Καυκάσου, ο οποίος χρησιμοποιούταν από τους Πόντιους ως φυσικό καταφύγιο από τουρκικές επιθέσεις κατά την σελτζουκική και οθωμανική εποχή.
Γιώργος Ν. Δρόσος

Ο Γιώργος Ν. Δρόσος είναι Έλληνας βιογράφος και συγγραφέας.

Γεννήθηκε το 1932 και πέθανε το 2015 στην Αθήνα.

Σπούδασε οικονομικά και εργάστηκε στο ναυτιλιακό κλάδο και στον τουρισμό.

Έργο ζωής αποτέλεσαν γι' αυτόν οι βιογραφίες των μεγάλων μουσικών Βάγκνερ, Βέρντι, Βιβάλντι, Μπαχ, Μπερλιόζ, Μπετόβεν, Μπραμς, Μότσαρτ, Πουτσίνι, Σούμπερτ, Τσαϊκόφσκι, Χαίντελ, Χάυντν κ.ά. βασισμένες σε παλιές και σύγχρονες πηγές, γραμμένες όμως με τρόπο ώστε να απευθύνονται σε ένα ευρύτερο κοινό.

Κατηγορία:Έλληνες συγγραφείς
Αρχιμανδρίτης Ιωακείμ Λιούλιας

Ο Αρχιμανδρίτης Ιωακείμ Λιούλιας (1919 -1943) συμμετείχε στην Εθνική Αντίσταση με το ΕΑΜ στη διάρκεια της Κατοχής και εκτελέστηκε από τους Γερμανούς, το καλοκαίρι του 1943, στη Θεσσαλονίκη.
Τζον Φροστ

Ο αντισυνταγματάρχης Τζον Φροστ (John Dutton «Johnny» Frost, Poona, Ινδία, 31 Δεκεμβρίου 1912 – Δυτικό Σάσεξ, Αγγλία, 21 Μαΐου 1993) ήταν Βρετανός στρατιωτικός που έλαβε μέρος στον Β’ Π.Π. και διακρίθηκε στη Μάχη του Άρνεμ (στο πλαίσιο του σχεδίου «Market Garden»), όπου τραυματίστηκε και συνελήφθη αιχμάλωτος των Γερμανών. Προς τιμή του, μία γέφυρα του ποταμού Άρνεμ στην Ολλανδία φέρει το ονοματεπώνυμό του. Προηγουμένως, πήρε μέρος σε πολλές ακόμη στρατιωτικές επιχειρήσεις των Συμμάχων σε Βόρεια Αφρική, Σικελία και Ιταλία. Αποστρατεύτηκε το 1968. Θεωρείται εμβληματική μορφή του Βρετανικού στρατού.

Ο Φροστ σπούδασε στο κολέγιο Ουέλινγκτον του Μπέρκσαϊρ και στο Μόνκτον του Σόμερσετ και ακολούθως (1932) εντάχθηκε στο στρατό (στο στρατιωτικό Κολλέγιο του Σαντχερστ), όπως είχε κάνει και ο πατέρας του. Οκτώ χρόνια μετά (1940)και ενώ ενδιάμεσα είχε σταλεί για υπηρεσία στη Μέση Ανατολή, αργότερα δε στο Ιράκ, ήταν ήδη λοχαγός. Το Σεπτέμβριο του 1941 επέστρεψε στο Ηνωμένο Βασίλειο. Για την επιτυχή συμμετοχή του στην επιχείρηση «Biting» το Φεβρουάριο του 1942 εναντίον ενός σταθμού ραντάρ στην κατεχόμενη Γαλλία, ο Φροστ τιμήθηκε με στρατιωτικό Σταυρό Για τη δράση του στην Τυνησία του απονεμήθηκε μετάλλιο (1943) Η σπουδαιότερη στιγμή της στρατιωτικής του σταδιοδρομίας ήρθε το Σεπτέμβριο του 1944 όταν επικεφαλής μίας δύναμης 745 ελαφρά οπλισμένων ανδρών πέτυχε να καταλάβει μία γέφυρα του ποταμού Άρνεμ στην Ολλανδία στο πλαίσιο αποβατικής επιχείρησης, πριν κυκλωθεί από τις Γερμανικές δυνάμεις των II. SS-Panzerkorps και αιχμαλωτισθεί, ύστερα από 4ήμερη αντίσταση. Μάλιστα τραυματίστηκε στο πόδι, από θραύσματα οβίδας. Κλείσθηκε σε στρατόπεδο αιχμαλώτων και αργότερα νοσηλεύτηκε σε Ολλανδικό νοσοκομείο, από όπου ελευθερώθηκε από τα Αμερικανικά στρατεύματα το Μάρτιο του 1945. Για τη δράση του στη μάχη του Άρνεμ τιμήθηκε στις 20 Σεπτεμβρίου του ίδιου έτους.

 Δύο χρόνια αργότερα (1947) ο Φροστ γνώρισε στην Παλαιστίνη τη μέλλουσα σύζυγό του, Jean McGregor Lyle την οποία νυμφεύτηκε στις 31 Δεκεμβρίου της ίδιας χρονιάς και μαζί απέκτησαν δύο παιδιά. Συνέχισε να υπηρετεί στο στρατό από διάφορες επιτελικές θέσεις ως διοικητής μονάδων, λαμβάνοντας ανώτερους βαθμούς και τιμητικές διακρίσεις. Στις 6 Απριλίου του 1977 ήταν ο βασικός πρωταγωνιστής ενός επεισοδίου της τηλεοπτικής σειράς «This is Your Life».Το 1978 μία γέφυρα του ποταμού Άρνεμ έλαβε το όνομά του, ενώ το 1982 ο Φροστ διορίσθηκε τοπικός αξιωματούχος στην επαρχία του Σάσεξ. Απεβίωσε σε ηλικία 80 ετών και ενταφιάστηκε στο Κοιμητήριο Milland.
Καθεδρικός Ναός του Σβετιτσχόβελι

Ο Καθεδρικός Ναός του Σβετιτσχόβελι () είναι ένας Ορθόδοξος καθεδρικός ναός που βρίσκεται στην πόλη Μτσχέτα της Γεωργίας, 20 χλμ. βορειοδυτικά της Τιφλίδας. Το αξιοθέατο είναι αριστούργημα του πρώιμου Μεσαίωνα που έχει αναγνωριστεί ως Μνημείο Παγκόσμιας Πολιτιστικής Κληρονομιάς από την ΟΥΝΕΣΚΟ. Ως προς το μέγεθος, είναι το δεύτερο μεγαλύτερο εκκλησιαστικό κτίριο στη Γεωργία, με πρώτο τον καθεδρικό ναό της Αγίας Τριάδας στην Τιφλίδα. 

Στα γεωργιανά Σβετι σημαίνει στύλος και τσχόβελι σημαίνει ζωοδόχος, άρα το όνομα Σβετιτσχόβελι σημαίνει "ζωοδόχος στύλος" ή "άγιος στύλος". Ο καθεδρικός ναός είναι το πιο σημαντικό κέντρο της ορθοδοξίας στη Γεωργία. Λέγεται ότι είναι χτισμένος πάνω από τον τάφο της Αγίας Σιδωνίας μαζί με τον «"Άρραφο Χιτώνα του Χριστού"». Η υφιστάμενη δομή χτίστηκε το 1029 από τον Γεωργιανό αρχιτέκτονα Αρσουκίτζε στη θέση μίας παλαιότερης εκκλησίας του 4ου αιώνα.
Χένρι Χάιμλιχ

Ο Χένρι Χάιμλιχ (Henry Judah Heimlich, Ουίλμινγκτον, Ντέλαγουερ, 3 Φεβρουαρίου 1920 - Σινσινάτι, Οχάιο, 17 Δεκεμβρίου 2016) ήταν Αμερικανός (εβραϊκής καταγωγής) θωρακοχειρουργός ιατρός, ιατρικός ερευνητής και συγγραφέας. Είναι ευρύτατα γνωστός για την επινόηση μίας μεθόδου (Λαβή Χάιμλιχ, 1974) χάρις στην οποία είναι δυνατόν να αποφευχθεί ο πνιγμός ατόμου λόγω απόφραξης της αναπνευστικής του οδού από ξένο σώμα.

Ο Χάιμλιχ σπούδασε στο New Rochelle High School (απόφοιτος του 1937) και στο Κολέγιο Cornell (απόφοιτος του 1941) και δύο χρόνια αργότερα απέκτησε την Πανεπιστημιακή ιατρική ειδικότητα. Εργάστηκε στο Νοσοκομείο Montefiore του Μπρονξ από το 1950 και το 1955 επινόησε μία χειρουργική μέθοδο για τη θεραπεία του οισοφάγου Επίσης εφηύρε μία συσκευή ("Heimlich Chest Drain Valve") για την αφαίρεση (παρακέντηση) υγρού και αέρα από ανοικτά τραύματα του θώρακα, η οποία χρησιμοποιήθηκε στα Αμερικανικά νοσοκομεία. Η διάσημη τεχνική του ("Heimlich maneuver") για την αποφυγή του πνιγμού δημοσιεύτηκε στην εφημερίδα "Emergency Medicine" και έλαβε μεγάλη προβολή, ο ίδιος δε απόκτησε φήμη και αναγνώριση. Μεταγενέστερες, ωστόσο, επινοήσεις του δεν έτυχαν ανάλογης αποδοχής.

Το 1984 τιμήθηκε με το βραβείο Albert Lasker. Βραβεύτηκε, επίσης, από την Αμερικανική Χειρουργική Κοινότητα (1981) και από την Αμερικανική Ακαδημία (1985).
Τζόρτζιο Ανιέλλι

Ο Τζόρτζιο Ανιέλλι (ιταλικά: Giorgio Agnelli), 12 Μαΐου 1929 - 11 Μαΐου 1965), ήταν μέλος της οικογένειας Ανιέλλι.

Ήταν ο δεύτερος γιος της Βιρτζίνια Μπουρμπόν ντελ Μόντε και του βιομηχάνου Εντοάρντο Ανιέλλι. Ο αδελφός του, Τζάννι, υπήρξε ο επικεφαλής της FIAT μέχρι το 2003.
Ουμπέρτο Ανιέλλι

Ο Ουμπέρτο Ανιέλλι (ιταλικά: Umberto Agnelli), (Λωζάνη, 1 Νοεμβρίου 1934 - Τορίνο, 27 Μαΐου 2004), ήταν Ιταλός βιομήχανος και πολιτικός. Ήταν ο τρίτος γιος της Βιρτζίνια Μπουρμπόν ντελ Μόντε και του Εντουάρντο Ανιέλλι και ο νεώτερος αδελφός του Τζάννι Ανιέλλι.

Διετέλεσε Διευθύνων Σύμβουλος της ιταλικής αυτοκινητοβιομηχανίας Fiat από το 1970 έως το 1976 και, μετά το θάνατο του αδελφού του Τζάννι, ήταν σύντομα πρόεδρος του ομίλου FIAT (2003-2004), μέχρι το θάνατό του, σε ηλικία 69 ετών. Ο Ουμπέρτο ήταν επίσης πρόεδρος και αργότερα επίτιμος πρόεδρος της Juventus, της ποδοσφαιρικής ομάδας που ανήκει μακράν στη FIAT και την οικογένεια Ανιέλλι και ήταν για λίγο ο πρόεδρος της ιταλικής ομοσπονδίας ποδοσφαίρου.

Ήταν γερουσιαστής της Ιταλικής Δημοκρατίας, από το 1976 έως το 1979.
Xerox

Η Xerox ((/ˈzɪərɒks/) Ζίροξ) είναι μια αμερικανική πολυεθνική επιχείρηση που παράγει εκτυπωτές και παράγει προϊόντα εγγράφων, παρέχοντας υπηρεσίες σε περισσότερες από 160 χώρες. Εδρεύει στο Νόργουοκ του Κονέκτικατ παρόλο που το μεγαλύτερο μέρος των υπαλλήλων της απασχολούνται γύρω από το Ρότσεστερ. Το 2017, η εταιρεία απασχολούσε περίπου 35.000 υπαλλήλους.
Κλαύδιος Φρολό

Ο Κλαύδιος Φρολό (Γαλλικά: Claude Frollo) είναι φανταστικός χαρακτήρας και κύριος ανταγωνιστής του μυθιστορήματος του Βίκτωρ Ουγκώ "Η Παναγία των Παρισίων" (1831). Είναι ο Αρχιδιάκονος του καθεδρικού ναού.
Άριστος Καμπάνης

Ο Άριστος Καμπάνης (1883–1956) ήταν Έλληνας δημοσιογράφος, ιστορικός, κριτικός λογοτεχνίας και συγγραφέας. Επί Κατοχής ήταν συνεργάτης της ναζιστικής Γερμανίας.
Νεράκ

Το Νεράκ (γαλλικά: Nerac) είναι κοινότητα στα νοτιοδυτικά της Γαλλίας, στο νομό Λοτ-ε-Γκαρόν, στην περιοχή της Νέας Ακουιτανίας. Είναι υπονομαρχία του νομού, με πληθυσμό 6.898 κατοίκους (2016). 

Οι κάτοικοί του ονομάζονται Νερασαί (ζ).
Ελεάνορ Ρέιμοντ

Η Ελεάνορ Ρέιμοντ (24 Μαρτίου 1887 – 1989) ήταν Αμερικανή αρχιτέκτονας, η οποία είχε εξηντακονταετή επαγγελματική καριέρα και ασχολήθηκε κυρίως με τη δόμηση κατοικημένων περιοχών. Σχεδίασε ένα από τα πρώτα σπίτια βασισμένο στο Διεθνές Στυλ στις Ηνωμένες Πολιτείες, το 1931. Επίσης, ασχολήθηκε με καινοτόμα υλικά και συστήματα δόμησης και σχεδίασε ένα σπίτι από κόντρα πλακέ το 1940, καθώς και ένα από τα πρώτα κτίρια με ηλιακή θέρμανση, το "Sun House", το 1948.
Ναταλία Δραγούμη

Η Ναταλία Δραγούμη (Αθήνα, 4 Φεβρουαρίου 1973) είναι Ελληνίδα ηθοποιός και παρουσιάστρια.

Είναι κόρη του Μάρκου Δραγούμη, μέλους της οικογένειας Δραγούμη. Είναι απόφοιτη της Δραματικής Σχολής του Εθνικού Θεάτρου. Η καριέρα της έχει συνδεθεί έντονα με το Θέατρο Αμόρε, με το οποίο συνεργάστηκε για δώδεκα ολόκληρα χρόνια.
Ρίζων

H Ρίζων (αρχαία ελληνικά: "Ῥίζων", λατινικά: "Risinium") ήταν αρχαίος οικισμός, ο οποίος βρισκόταν κοντά στον "Κόλπο του Κότορ" ("Κόλπος της Ριζώνος" ή "Κόλπος του Κατάρου") του σημερινού "Δήμου του Κότορ" (αρχαία ελληνικά: "Ασκρήβιον", σερβικά: Котор / Kotor, λατινικά: Acruvium, ιταλικά: Càttaro) του Μαυροβουνίου. Τον αρχικό οχυρό ιλλυρικό οικισμό της περιοχής αυτής, διαδέχθηκαν σταδιακά η ρωμαϊκή και μεσαιωνική πόλη "Ριζίνιον" (λατινικά: "Risinium", μεταγενέστερες ελληνικές αποδόσεις: "Ριζόνιον" ή "Ριζιόνιον" ή "Ριζάνον") και η σύγχρονη πόλη Ρίσαν.
Ποταμός Ντάρλα

Ο ποταμός Ντάρλα στο [[Επαρχία Κουριγκράμ|Κουριγκράμ]]
Ο Ποταμός Ντάρλα () είναι ένα από τα διασυνοριακά ποτάμια του Μπαγκλαντές. Ξεκινάει στα Ιμαλάια όπου είναι γνωστό ως ως ποταμός Τζαλντάκα, και στη συνέχεια ρέει μέσα από τις επαρχίες Τζαλπαϊγκούρι και Κουτς Μπιχάρ της Δυτικής Βεγγάλης στην Ινδία και είναι ένα από τα επτά κύρια ποτάμια της περιοχής. Εδώ το ποτάμι εισέρχεται στο Μπαγκλαντές μέσω της επαρχίας Λαλμονιρχάτ και ενώνεται με το ποταμό Τζαλντάκα. Μετά ρέει ως ποταμός Ντάρλα μέχρι να εκβάλλει στον Ποταμό Βραχμαπούτρα κοντά στην επαρχία Κουριγκράμ. Κοντά στην υποεπαρχία Πάτγκραμ, ρέει ανατολικά και επιστρέφει στην Ινδία. Στη συνέχεια κινείται νότια και μπαίνει στο Μπαγκλαντές μέσω της υποεπαρχίας Φουλμπάρι της επαρχίας Κουριγκράμ και συνεχίζει την αργή πορεία ελιγμού.

Το μέσο βάθος του ποταμού είναι 3.7 μέτρα και μέγιστο βάθος είναι 12 μέτρα, στην προέλευση του Κουριγκράμ.

Το 2007 η διάβρωση από τα ποτάμια Ντάρλα και Τζαμούνα έλαβε διαστάσεις στο Λαλμονιρχάτ όπου περίπου 2 χιλιόμετρα από ένα αντιπλημμυρικό ανάχωμα 7 χιλιομέτρων καταστράφηκε από τον Ντάρλα. Τρία τζαμιά, δύο ναοί, ένας μεντρεσές, ένα δημοτικό σχολείο και μια μεγάλη έκταση με καλλιέργειες σκεπάστηκε από το ποτάμι ενώ περίπου τρεις χιλιάδες άνθρωποι έμειναν άστεγοι.

Υπάρχει ένα πάρκο δίπλα στο Ντάρλα στο Κουριγκράμ. Εκεί υπάρχει επίσης μια γέφυρα. Το ποτάμι είναι γεμάτο κατά τη διάρκεια της εποχής των μουσώνων, αλλά το καλοκαίρι το νερό φτάνει μέχρι το γόνατο. Η εναπόθεση λάσπης έχει οδηγήσει στη δημιουργία πολλών μικρών νησιών (τσαρ) στο ποτάμι.
Ιλίαζ Βριόνι

Ο Ιλίαζ Βριόνι (, 1 Ιανουαρίου 1882 – 12 Μαρτίου 1932) ήταν Αλβανός πολιτικός και γαιοκτήμονας. Διετέλεσε πρωθυπουργός της Αλβανίας τρεις φορές.
Τζέισον Μπορν

Ο Τζέισον Μπορν (Αγγλικά: "Jason Bourne") είναι αμερικανικό περιπετειώδες κατασκοπευτικό θρίλερ παραγωγής 2016. Αποτελεί την πέμπτη προσθήκη στη σειρά ταινιών "Μπορν", η οποία βασίζεται στα βιβλία του Ρόμπερτ Λάντλαμ. Τη σκηνοθεσία ανέλαβε ο Πολ Γκρίνγκρας και το σενάριο έγραψε ο ίδιος μαζί με τον Κρίστοφερ Ράους. Οι Ματ Ντέιμον και Τζούλια Στάιλς επαναλαμβάνουν τους ρόλους τους ενώ στο καστ προστίθενται οι Τόμμυ Λη Τζόουνς, Αλίσια Βικάντερ, Βενσάν Κασέλ και Ριζ Αχμέτ.

Η ταινία έκανε πρεμιέρα στο Ηνωμένο Βασίλειο στις 11 Ιουλίου 2016 και στις Ηνωμένες Πολιτείες στις 29 Ιουλίου 2016. Έλαβε μικτές κριτικές, ενώ απέφερε συνολικά κέρδη 415.5 εκατομμύρια δολάρια παγκοσμίως.
Σταντ ντ'Αμπιτζάν

Η Σταντ ντ'Αμπιτζάν (γαλλικά: "Stade d'Abidjan") είναι αθλητικός σύλλογος στο Αμπιτζάν της Ακτής Ελεφαντοστού. Χρώματα του συλλόγου είναι το μπλε και το κόκκινο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ Μυνισιπάλ ντ'Αμπιτζάν, χωρητικότητας 10.000 θεατών.
Νίνοβε

Το Νίνοβε (ολλανδικά: "Ninove"), είναι πόλη του Βελγίου, στην επαρχία της Ανατολικής Φλάνδρας. Έχει έκταση 72,57 χμ² και πληθυσμό 38.692 κατοίκους (2018).
Άλισον Μέιφιλντ

H Άλισον Μέιφιλντ (αγγλ.: Alison Mayfield, 3 Οκτωβρίου 1989, Κάνσας Σίτι, Μιζούρι) είναι Αμερικανίδα αθλήτρια πετοσφαίρισης, η οποία αγωνίζεται ως ακραία.
Ζόττεγκεμ

Το Ζόττεγκεμ (ολλανδικά: "Zottegem"), είναι πόλη του Βελγίου, στην επαρχία της Ανατολικής Φλάνδρας. Έχει έκταση 56,65 χμ² και πληθυσμό 26.373 κατοίκους (2018).
Σχολή Αρχιτεκτονικής και Πολεοδομίας του Πανεπιστημίου του Σάο Πάολο

μικρογραφία|Εικόνα από το εσωτερικό της σχολής
Η Σχολή Αρχιτεκτονικής και Πολεοδομίας του Πανεπιστημίου του Σάο Πάολο (πορτογαλικά: FAU USP, Faculdade de Arquitetura e Urbanismo da Universidade de São Paulo), η Σχολή Αρχιτεκτονικής και Πολεοδομίας βρίσκεται στο Σάο Πάολο της Βραζιλίας και ιδρύεται το 1948. Το σημερινό κτίριο της σχολής ξεκινά να χτίζεται το 1966, στην Πανεπιστημιούπολη του Σάο Πάολο και είναι έργο του αρχιτέκτονα João Batista Vilanova Artigas , που αποτέλεσε  και ιδρυτικό της μέλος, με συνεργάτη τον αρχιτέκτονα Carlos Cascaldi. Το κτίριο αποτελεί ένα δείγμα του βραζιλιάνικου μπρουταλισμού στην αρχιτεκτονική.
Κρόιμπεκε

Το Κρόιμπεκε (ολλανδικά: "Kruibeke"), είναι δήμος του Βελγίου, στην επαρχία της Ανατολικής Φλάνδρας. Έχει έκταση 33,42 χμ² και πληθυσμό 16.657 κατοίκους (2018).

Ο δήμος περιλαμβάνει αυτή καθαυτή την πόλη και δύο μικρούς πρώην δήμους:
Βάρεγκεμ

Το Βάρεγκεμ (ολλανδικά: "Waregem"), είναι πόλη του Βελγίου, στην επαρχία της Δυτικής Φλάνδρας. Έχει έκταση 44,34 χμ² και πληθυσμό 38.125 κατοίκους (2018).
Βίλβορντε

Το Βίλβορντε (ολλανδικά: "Vilvoorde", γαλλικά "Vilvorde"), είναι πόλη του Βελγίου, στην επαρχία της Φλαμανδικής Βραβάντης. Έχει έκταση 21,47 χμ² και πληθυσμό 44.015 κατοίκους (2018).
Γκενκ

Το Γκενκ (ολλανδικά: "Genk"), είναι πόλη του Βελγίου, στην επαρχία της Λιμβουργίας. Έχει έκταση 87,85 χμ² και πληθυσμό 66.110 κατοίκους (2018).

Το Γκενκ είναι το σπίτι του ποδοσφαιρικού συλλόγου ΚΡΚ Γκενκ.
Χεϊστ-οπ-ντεν-Μπερχ

Το Χεϊστ-οπ-ντεν-Μπερχ (ολλανδικά: "Heist-op-den-Berg"), είναι δήμος του Βελγίου, στην επαρχία της Αμβέρσας. Έχει έκταση 86,46 χμ² και πληθυσμό 42.478 κατοίκους (2018).
Σαχ Τζαχάν

Ο Σαχ Τζαχάν (5 Ιανουαρίου 1592 – 22 Ιανουαρίου 1666) ήταν ο Πέμπτος αυτοκράτορας των Μουγκάλ, και βασίλευσε την περίοδο 1628-1658. Το όνομα Σα Τζαχάν είναι βασιλικός τίτλος που στα Περσικά (شاه جهان ) σημαίνει «"Βασιλιάς του Κόσμου»." Το πλήρες όνομά του ήταν Μίρζα Σαμπάμ-αντ-ντιν Μπαήγκ Μουχάμαντ Χαν Χουρράμ.
Ο Σαχ Τζαχάν ήταν ο ικανότερος από τους τέσσερις γιους του Αυτοκράτορα Τζαχανγκίρ, και μετά τον θάνατο του το 1627 ακολούθησε μάχη διαδοχής που ανέδειξε νικητή τον Σαχ Τζαχάν. Οι ανταγωνιστές του για το θρόνο θανατώθηκαν και τον Ιανουάριο 1628 στην Άγκρα αυτοανακηρύχθηκε αυτοκράτορας με βασιλικό τίτλο "Σαχ Τζαχάν" (που αρχικά ήταν ο πριγκιπικός τίτλος του). Ήταν ικανός στρατιωτικός διοικητής, αλλά διακρίθηκε περισσότερο για τα αρχιτεκτονικά του επιτεύγματα. Η περίοδος της βασιλείας του ήταν για πολλούς η χρυσή εποχή της Μουγκαλικής αρχιτεκτονικής. Κατασκεύασε πολλά μνημεία, όπως το Ταζ Μαχάλ στην Άγκρα όπου ενταφιάστηκε η αγαπημένη του σύζυγος Μουμτάζ Μαχάλ.

Τον Σεπτέμβριο 1657 ο Σαχ Τζαχάν αρρώστησε σοβαρά, και ξεκίνησε μάχη διαδοχής ανάμεσα στους τέσσερις γιους του, που ανέδειξε νικητή τον τρίτο γιο Αόραντζεμπ. Ο Σαχ Τζαχάν ανάρρωσε αλλά ο Αόραντζεμπ έθεσε τον πατέρα του υπό κατ'οίκον περιορισμό στο Οχυρό Άγκρα από τον Ιούλιο 1658 έως τον θάνατό του τον Ιανουάριο 1666. Την 31 Ιουλίου 1658 ο Αόραντζεμπ έστεψε τον εαυτό του αυτοκράτορα υπό τον τίτλο "Άλαμτζίρ".

Η Μουγκαλική Αυτοκρατορία έφθασε στο απόγειο της δόξας της επί βασιλείας Σαχ Τζαχάν ο οποίος θεωρείται ευρέως ως ένας από τους σημαντικότερους Μουγκάλους αυτοκράτορες.
Μπόισχοτ

Το Μπόισχοτ (ολλανδικά: "Booischot"), είναι κωμόπολη του δήμου του Χέιστ-οπ-ντεν-Μπερχ, στη Βελγική επαρχία της Αμβέρσας. Έχει έκταση 11,59 χμ² και πληθυσμό 6.494 κατοίκους (2013).

Μετά την συνένωση των δήμων το 1977 το Μπόισχοτ ενσωματώθηκε στον δήμο του Χέιστ-οπ-ντεν-Μπερχ.
Λέιε

Ο Λέιε ή Λυς (ολλανδικά: "Leie", γαλλικά: "Lys") είναι ποταμός του Βελγίου, με μήκος 202 χιλιόμετρα. Πηγάζει στην πόλη του Λισμπούρ, στη Γαλλία, ρέει μέσω των γαλλικών νόμων του Πα-ντε-Καλαί και του Νορ, και των βελγικών επαρχιών της Δυτικής Φλάνδρας και της Ανατολικής Φλάνδρας, και τελικά εκβάλλει στο Σκάλδη στην πόλη της Γάνδης.
Μάχη του Ντιντγκόρι

Στη Μάχη του Ντιντγκόρι πολέμησαν μεταξύ τους οι στρατοί του Βασιλείου της Γεωργίας και η Η Μεγάλη Αυτοκρατορία των Σελτζούκων στο στενό πέρασμα του Ντιντγκόρι, 40 χλμ. δυτικά της πόλης Τιφλίδας, στις 12 Αυγούστου, του 1121. Ο μεγάλος Μουσουλμανικός στρατός, υπό τις διαταγές του Στρατηγού Ιλγκαζί ιμπν Αρτούκ δεν ήταν σε θέση να ελιχθεί, και υπέστη μια καταστροφική ήττα, από τον Βασιλιά Δαβίδ Β΄ της Γεωργίας χρησιμοποιώντας αποτελεσματική και αξιόλογη στρατιωτική τακτική που οδήγησε τον γεωργιανό στρατό σε αυτήν την φοβερή νίκη εναντίον των μουσουλμάνων.

Η μάχη στο Ντιντγκόρι ήταν το αποκορύφωμα των Πολέμων Γεωργίας-Σελτζούκων, και οδήγησε τους Γεωργιανούς στην" ανακατάληψη της Τιφλίδας, το 1122. Σύντομα μετά από αυτό ο Δαβίδ μετέφερε την πρωτεύουσα από το Κουτάισι στην Τιφλίδα. Η νίκη στο Ντιντγκόρι εγκαινίασε τη μεσαιωνική Γεωργιανή Χρυσή Εποχή και γιορτάζεται στα γεωργιανά χρονικά ως ("* κυρ. η "θαυματουργή νίκη""). ΟΙ Σύγχρονοι Γεωργιανοί συνεχίζουν να θυμούνται το περιστατικό ως ετήσιο φεστιβάλ του Σεπτεμβρίου γνωστό ως Didgoroba ("[η μέρα] της Ντιντγκόρι").
Μαντιράτζα

Η Μαντιράτζα (ινδονησιακά: Mandiraja) είναι μια υποεπαρχία στην επαρχία Μπαντζαρνεγκάρα, στην επαρχία της Κεντρικής Ιάβας στην Ινδονησία. Η Μαντιράτζα καταλαμβάνει έκταση 52.61 τ.χλμ. και πληθυσμό 63.679 κατοίκων.
Γιάννης Στάθης

Ο Γιάννης Στάθης (γεννημένος στις 20 Μαΐου 1987) είναι Έλληνας επαγγελματίας ποδοσφαιριστής, ο οποίος αγωνίζεται για λογαριασμό της Ξάνθης στη Σούπερ Λίγκα 2.
Ουλαντζιμίρ Κατκόβσκι

μικρογραφία|200x200εσ|Ουλαντζιμίρ Κατκόβσκι
Ο Ουλαντζιμίρ Κατκόβσκι (λευκορωσικά: Уладзімір Каткоўскі, 19 Ιουνίου 1976, Μινσκ – 25 Μαΐου 2007) ήταν Λευκορώσος μπλόγκερ, σχεδιαστής διαδικτύου και δημιουργός ιστοσελίδων.
Χάραλντ Ερτλ

Ο Χάραλντ Ερτλ (Ζελ αμ Σι Σάλτσμπουργκ 31 Αυγούστου 1948 - Βόρειο Γκάισεν Χέσε τέως Δυτικής Γερμανίας 7 Απριλίου 1982) ήταν αυστριακός οδηγός αγώνων. Στη Φόρμουλα 1 βρέθηκε από το 1975 μέχρι το 1978, το 1979 απείχε και επανήλθε το 1980. Ο Ερτλ συμμετείχε σε 28 γκραν πρι από τα οποία εκκίνησε μόνο στα 19. Το πρώτο ήταν το γερμανικό Γκραν Πρι του 1975 και το τελευταίο το ίδιο Γκραν Πρι του 1980. Δεν κατάφερε να σημειώσει κάποιο αξιόλογο αποτέλεσμα. Το 1978 ο Ερτλ δεν πήρε μέρος σε όλα τα Γκραν Πρι του Πρωταθλήματος αλλά το τελευταίο ήταν το Γκραν πρι της πατρίδας του και το 1980 πήρε μέρος μόνο στο γερμανικό.

Ο Ερτλ το 1981 δεν έλαβε μέρος σε κανένα μηχανοκίνητο σπορ όμως το 1982 είχε αποφασίσει να συμμετάσχει στο Renault 5 Turbo Cup. Στις 7 Απριλίου 1982, κατά τη διάρκεια μιας πτήσης με ένα Beechcraft Bonanza του οποίου πιλότος ήταν ο αδερφικός του φίλος Ντόκτορ Γιοργκ Μπέκερ-Χοχένσι από το Μανχάιμ στο Συίτ της τέως Δυτικής Γερμανίας όπου είχε το εξοχικό του για να περάσει τις διακοπές του Πάσχα, το αεροπλάνο συνετρίβη στο Βόρειο Γκάισεν Χέσε κι αυτός ανασύρθηκε απ' τα συντρίμμια νεκρός.
Στράτος Σβάρνας

Ο Στράτος Σβάρνας (γεννήθηκε 11 Νοεμβρίου 1997) είναι Έλληνας ποδοσφαιριστής που αγωνίζεται για την ΑΕΚ ως Κεντρικός Αμυντικός.
Ζαχαρίας Στέλλας

Ο Ζαχαρίας Στέλλας (1931 - ;) ήταν Έλληνας φωτογράφος.
Ζοάο Πέντρο Αλμέιντα Μασάντο

Ο Ζοάο Πέντρο Αλμέιντα Μασάντο (γεννημένος στις 3 Απριλίου 1993), γνωστός ως Ζοάο Πέντρο, είναι Πορτογάλος ποδοσφαιριστής ο οποίος αγωνίζεται ως μέσος για λογαριασμό του Απόλλωνα Σμύρνης ως δανεικός από τους Λος Άντζελες Γκάλαξι.
Δημοκρατικό Κόμμα των Λαών του Τζαμού και Κασμίρ

Το Δημοκρατικό Κόμμα των Λαών του Τζαμού και Κασμίρ (ΔΚΛΤΚ) είναι πολιτειακό πολιτικό κόμμα ενεργό στο Τζαμού και Κασμίρ της Ινδίας. Ο επικεφαλής και ιδρυτής του ΛΤΚ ήταν ο Μούφτι Μοχάμεντ Σαΐντ. Η κόρη του Μεχμπούμπα τον διαδέχθηκε ως αρχηγός του κόμματος και ως Πρωθυπουργός του Τζαμού και Κασμίρ, μετά το θάνατό του τον Ιανουάριο του 2016.
Αικατερίνη Μόρτιμερ, κόμισσα του Γουόρικ

Η Αικατερίνη Μόρτιμερ, κόμισσα του Γουόρικ (1314 - 4 Αυγούστου 1369) ήταν μια από τις μικρότερες κόρες και 12ο παιδί του Ρότζερ Μόρτιμερ, 1ου κόμη του Μαρς που έμεινε πασίγνωστος για τον ρόλο του σαν ερωμένος της βασίλισσας Ισαβέλλας της Γαλλίας και της Ιωάννας του Τζένβιλλ, 2ης βαρόνης του Τζένβιλλ. Οι πατρικοί παππούδες της ήταν ο Έντμοντ Μόρτιμερ, 2ος βαρόνος του Μόρτιμερ και η Μάργκαρετ του Φιν, οι μητρικοί παππούδες της ήταν ο Πιρς Τζένβιλλ των κάστρων του Τριμ και του Λάντλοου και η Ιωάννα των Λουζινιάν.
Δέλτα του Ιραουάντι

μικρογραφία|264x264εσ|Τμήματα του δέλτα χαμηλού υψομέτρου καταστράφηκαν από τον Κυκλώνα Ναργκίς
Το Δέλτα του Ιραουάντι ή Δέλτα του Αγιεγιαρουάντι βρίσκεται στην διαίρεση Ιραουάντι, τη χαμηλότερη έκταση γης της Μιανμάρ όπου βρίσκεται έξω από το όριο της παλιρροιακής επιρροής στο Μιαν Αούνγκ προς τον  Κόλπο της Βεγγάλης και της Θάλασσας Ανταμάν, 290 χλμ. νότια από τις εκβολές του στο ποταμό Αγιεγιαρούνατι. Η περιοχή του δέλτα είναι πυκνοκατοικημένη, και παίζει κυρίαρχο ρόλο στην καλλιέργεια του ρυζιού στο πλούσιο προσχωσιγενή έδαφος καθώς βρίσκεται ακόμη και 3 μέτρα πάνω από το επίπεδο της θάλασσας, αν και περιλαμβάνει επίσης αλιευτικές κοινότητες σε μια τεράστια περιοχή γεμάτη από ποτάμια και ρέματα. Στις 2 Μαΐου 2008, το δέλτα υπέστη μια μεγάλη καταστροφή, καθώς επλήγη από τον Κυκλώνα Ναργκίς, ο οποίος φέρεται να σκότωσε τουλάχιστον 77.000 ανθρώπους με πάνω από 55.900 αγνοούμενους και άφησε περίπου 2.5 εκατομμύρια άστεγους.
Πύργος του Ρολογιού της Σμύρνης

Ο Πύργος του Ρολογιού της Σμύρνης (στα τουρκικά: İzmir Saat Kulesi) βρίσκεται στην Πλατεία Κονακίου, της ομώνυμης περιοχής της Σμύρνης.

Κατασκευάστηκε το 1901 σε σχέδια του Λεβαντίνου Γάλλου αρχιτέκτονα Raymond Charles Père. Ήταν το δώρο του Γερμανού Αυτοκράτορα Γουλιέλμου Β’ για την 25η επέτειο της ανόδου στο θρόνο του σουλτάνου Αμπντούλ Χαμίτ Β'. Έχει ύψος 25μ., είναι διακοσμημένος με το Οθωμανικό αρχιτεκτονικό στυλ και κυκλικά στη βάση του υπάρχουν τέσσερα συντριβάνια. Ο σκελετός του είναι κατασκευασμένος από σίδηρο και μόλυβδο.

Ο Πύργος του Ρολογιού της Σμύρνης απεικονίστηκε στο χαρτονόμισμα των 500 τουρκικών λιρών που κυκλοφόρησε το 1983 μέχρι το 1989.
Κιαμήλ Πασάς

Ο Μεχμέτ Κιαμήλ Πασάς (, , 1833 – 14 Νοεμβρίου 1913), ήταν Οθωμανός πολιτικός τουρκοκυπριακής καταγωγής. Ήταν μεγάλος Βεζίρης της Αυτοκρατορίας για τέσσερις διαφορετικές περιόδους.
Η Αποπλάνηση

Η Αποπλάνηση (Αγγλικά: "The Beguiled") είναι Αμερικανική δραματική ταινία θρίλερ σε σενάριο και σκηνοθεσία της Σοφίας Κόπολα. Η ταινία είναι βασισμένη στο μυθιστόρημα του "Ένας ζωγραφισμένος διάβολος" του Τόμας Π. Κάλλιναν. Πρωταγωνιστούν Κόλιν Φάρελ, Νικόλ Κίντμαν, Κίρστεν Ντανστ και Ελ Φάνινγκ.

Έκανε πρεμιέρα στις 24 Μαΐου 2017 στο Φεστιβάλ των Καννών και στις 23 Ιουνίου 2017 στις Ηνωμένες Πολιτείες. Η ταινία ήταν υποψήφια για τον Χρυσό Φοίνικα στο Φεστιβάλ των Καννών, ενώ η Σοφία Κόπολα κέρδισε τον βραβείο Καλύτερου Σκηνοθέτη, καθιστώντας τη δεύτερη γυναίκα που έχει κερδίσει το συγκεκριμένο βραβείο.